དེ་བཞིན་བོད་མི་བཀྲ་ཤིས་དབང་ཕྱུག་ཞུ་བ་ཁོང་གིས་རྒྱ་ནག་གཞུང་གི་རྩ་ཁྲིམས་ནང་གསལ་བའི་གྲངས་ཉུང་མི་རིགས་ས་ཁོངས་སུ་སྐད་ཡིག་སྲུང་སྐྱོབ་བྱ་རྒྱུའི་ཆ་རྐྱེན་གཞི་ལ་བཞག་ནས་བོད་ཀྱི་སྐད་ཡིག་སྲུང་སྐྱོབ་སླད་ཞུ་གཏུག་གི་ལས་འགུལ་སྤེལ་སྐབས་རྒྱ་ནག་གཞུང་གིས་ཁོང་འཛིན་བཟུང་བཀག་ཉར་འོག་མུ་མཐུད་བཅུག་ཡོད་པར་བརྟེན།ད་ལྟའི་བོད་ནང་གི་གནས་སྟངས་ནི་དེ་སྔ་རིག་གནས་གསར་བརྗེ་བསྐྱར་ལངས་ལྟ་བུ་ཡོད་སྟབས་རྒྱལ་སྤྱིའི་སྤྱི་ཚོགས་ཀྱིས་བཏང་སྙོམས་སུ་གནས་ཐབས་རྩ་བ་ནས་མེད།ད་ལྟ་བོད་མིར་འཕྲད་བཞིན་པའི་དཀའ་ངལ་འདི་སང་ཁྱེད་རྣམ་པ་ཚོ་ལའང་འཕྲད་སྲིད་པ་ཞིག་རེད།